Dobro jutro dragi moji šestaši!

Došli smo i do posljednjeg gradiva šestog razreda! Današnja lekcija, Barok u Hrvatskoj, nalazi se u udžbeniku na stranicama 209 – 211.

Nakon današnjeg sata moći ćete:

- opisati obilježja baroknih građevina u Hrvatskoj

- navesti istaknute hrvatske barokne slikare, književnike i znanstvenike, te njihova djela

- opisati i obrazložiti temeljne odrednice baroknog graditeljstva

Video lekcija se nalazi na ovoj poveznici:

<https://www.youtube.com/watch?v=JccMYj31JGw&list=PL9Mz0Kqh3YKorkVGoRnb-dwQmLtgKd01E&index=21&t=0s>

Kad ste pročitali tekst u udžbeniku i pogledali video lekciju, proučite prezentacije svojih prijatelja, u svakoj ćete naći druge zanimljivosti.

Zatim prepišite plan ploče:

BAROK U HRVATSKOJ

- XVI. – XVII. stoljeće

- isusovci → razvoj školstva – gimnazije (Zagreb, Varaždin, Požega, Rijeka)

 - u Zagrebu 1662. Akademija → 1669. status sveučilišta

 - isusovac Bartol Kašić – prva hrvatska gramatika

- graditeljstvo: - barokne crkve: Sv. Ksaver i Sv. Katarina u Zagrebu, franjevačka crkva u Varaždinu, katedrala u Hvaru

 - palače

 - dvorci: dvorac Eltz u Vukovaru

 - utvrde: tvrđava Brod

|  |
| --- |
| BAROK U HRVATSKOJ |
|  | KNJIŽEVNOST | UMJETNOST | ZNANOST | GLAZBA |
| STVARATELJI  | Ivan Gundulić | Ivan Ranger  | Ivan Lučić – otac hrvatske povijestiRuđer BoškovićFaust VrančićMarin Getaldić | Ivan Lukačić |
|  DJELA | *Osman, Dubravka* *Suze sina razmetnoga* | unutrašnjost Sv. Marije snježne u Belcu | *O kraljevstvu Hrv. i Dalmacije**Teorija prirodne filozofije*novi strojevidalekozor | sakralna glazba |

Za domaću zadaću riješite radnu bilježnicu na stranici 68. Rok za izvršenje ovog zadatka je utorak, 16. 6. do 13 sati.

NAPOMENA: ZA ONE KOJI ŽELE (ČITAJ: ZA ONE KOJIMA TREBA DA SI PODIGNU ''PROSJEK'')! Samo pazite da ga ne spustite ☹

Napravite dodatni zadatak iz video lekcije – plakat, može biti u navedenim alatima, može biti i na papiru. Na plakatu obavezno morate objasniti zašto se Varaždin smatra baroknim gradom. Plakat mi pošaljite do utorka, 16.6.

Želim nam svima lijepo vrijeme za produženi vikend i da se svi dobro odmorimo ☺